Mauritius

Mauritius adalah sebuah pulau di barat daya Lautan Hindi, lebih kurang 900 km timur Madagaskar. Pulau ini merupakan sebahagian Kepulauan Mascarene, dengan pulau Réunion Perancis 200 km di barat-daya dan pulau Seychelles di barat-laut negara itu. Sejarah Pulau ini mencapai kemerdekaan pada 1968 daripada British selain penjajah terdahulu iaitu Portugis, Belanda dan Perancis. Pulau ini ditemui oleh pihak Portugis pada 1505 dan dijajah oleh Belanda pada 1638, yang menamakan pulau ini Mauritius untuk menghargai jasa Putera Oranye Maurits seorang perwira Belanda yang memimpin pasukan memberontak menentang kerajaan Sepanyol. Pada abad ke-18, pihak Perancis telah menawan pulau ini dan menamakannya Ile de France ("Pulau Perancis"; pulau ini diambilalih oleh pihak British pada 1814 yang mengembalikan nama asalnya. Negara ini mencapai kemerdekaan pada 1968, dan menjadi republik pada 1992. Mauritius merupakan sebuah negara demokrasi yang stabil dengan pilihan raya bebas serta rekod hak asasi manusia yang baik berbanding dengan kepulauan yang lain. Ia juga telah menarik minat ramai pelabur asing dan merupakan negara Afrika yang mempunyai pendapatan per kapita yang tertinggi di benua ini. Politik Ketua Negara Mauritius ialah presiden, yang dilantik setiap lima tahun oleh National Assembly, parlimen unikameral di kepulauan ini. Dari 66 ahli National Assembly, 62 diplih secara undi popular, manakala 4 dilantik sebagai wakil kaum etnik minoriti di sini, bergantung kepada keputusan pilihan raya. Parlimen pula diterajui oleh Perdana Menteri dan majlis menteri-menteri. Daerah dan tanggungan Kepulauan Mauritius terbahagi kepada 9 daerah: Black River Flacq Grand Port Moka Pamplemousses Plaines Wilhems Port Louis Riviere du Rempart Savanne Tiga gugusan juga dimiliki oleh Mauritius adalah "tanggungan": Kepulauan Agalega Cargados Carajos Shoals Rodrigues Geografi Bersama dengan Réunion and Rodrigues, Mauritius adalah sebahagian daripada Kepulauan Mascarene. Kepulauan-kepulauan yang kecil ini terhasil sejak berjuta-juta tahun yang lalu akibat daripada letupan gunung berapi bawah tanah. Pulau Mauritius terletak di atas tanah tinggi, puncak tertingginya, Piton de la Riviere Noire terletak di barat daya dengan ketinggian 828 m. Di sekitar tanah tinggi ini, kawah gunung berapi yang asal masih dapat dibezakan daripada beberapa gunung yang lain. Pulau ini mempunyai iklim tropika, dan boleh berubah akibat angin tenggara; musim sejuknya adalah di antara bulan Mei hingga November dan musim panasnya adalah di antara bulan November hingga Mei. Pulau ini dilanda puting beliung pada bulan November-April. Ibu negara pulau ini, yang juga merupakan bandar terbesar ialah Port Louis, yang terletak di barat laut. Lain-lain bandar yang penting termasuklah Curepipe, Rose Hill, Quatre Bornes dan Vacoas. Ekonomi Sejak kemerdekaan pada tahun 1968, Mauritius telah berkembang daripada ekonomi berasaskan pertanian yang berpendapatan rendah kepada ekonomi yang lebih bercampur dengan perkembangan sektor industri, kewangan, dan pelancongan. Perkembangan tahunan adalah di sekitar 5% hingga 6%. Akibat daripada perkembangan ini, jangka hayat hidup manusia telah meningkat, kematian bayi telah menurun, dan infrastruktur telah banyak dimajukan. Aktiviti penanaman tebu merangkumi 90% daripada jumlah aktiviti pertanian dan menyumbang kepada 25% pendapatan daripada eksport. Kemarau pada tahun 1999 telah menyebabkan kerugian teruk dalam sektor ini. Strategi perkembangan kerajaan berpusat pada pelaburan dari luar negara. Mauritius telah menarik minat lebih daripada 9000 pelabur asing, kebanyakannya berarah kepada perdagangan di India and Afrika Selatan, dan pelaburan dalam sektor perbankan telah mencapai lebih daripada 1 bilion dolar Amerika. Pencapaian ekonomi dari tahun 2000 hingga 2004 mengakibatkan perkembangan ekonomi yang pesat dan masalah pengangguran meningkat kepada 10.2% pada 2003. Demografi Mauritius mempunyai dua bahasa kebangsaan, iaitu Bahasa Inggeris dan Bahasa Perancis. Bahasa Perancis masih lagi digunakan dengan banyak walaupun kekuasaan Perancis telah hilang sejak 200 tahun yang lalu. Bahasa Creole, yang berasaskan Bahasa Perancis dan dipengaruhi Bahasa Inggeris dan Bahasa Afrika, juga digunakan secara meluas. Bahasa Hindi dan Urdu juga digunakan. Bahasa Hindi dan Urdu digunakan oleh waris buruh-buruh yang dibawa dari India oleh pihak British. Masyarakat Indo-Mauritia ini merangkumi 70% daripada jumlah penduduk, manakala penduduk yang lain terdiri daripada orang Afrika, orang Perancis, Orang Cina etnik atau keturunan bercampur. Antara semua agama, masyarakat Hindu merangkumi 50% dan kebanyakan daripada bakinya terdiri daripada masyarakat Kristian dan Islam. Lihat juga Air Mauritius - sistem penerbangan kebangsaan Nota Rujukan Bibliografi Bacaan lanjut Bahadur, Gaiutra (2014). Coolie Woman: The Odyssey of Indenture [Wanita Kuli: Pengembaraan Indentur yang Penuh Peristiwa] (dalam bahasa Inggeris). The University of Chicago. ISBN 978-0-226-21138-1. Moree, Perry J. (1998). A Concise History of Dutch Mauritius, 1598–1710: A Fruitful and Healthy Land [Sebuah Sejarah Ringkas lagi Padat Mauritius Belanda, 1598–1710: Sebuah Tanah Subur dan Sihat] (dalam bahasa Inggeris). Routledge. Vink, Markus (2003). "'The World's Oldest Trade': Dutch Slavery and Slave Trade in the Indian Ocean in the Seventeenth Century" [‘Perdagangan Tertua Dunia': Perhambaan Belanda dan Perdagangan Hamba di Lautan Hindi pada Abad Ketujuh Belas]. Journal of World History (dalam bahasa Inggeris). 14 (2): 131–177. Pautan luar Rujukan (Inggeris) "Mauritius". CIA World Factbook (ed. 2026). Agensi Perisikan Pusat. (Inggeris) Entri Mauritius di Encyclopædia Britannica (Inggeris) Mauritius di UCB Libraries GovPubs (Inggeris) Mauritius di Curlie (Inggeris) Profil Negara dari BBC News (Inggeris) Ramalan Kunci Pembangunan untuk Mauritius dari International Futures Kerajaan (Inggeris) Portal Kerajaan Mauritius (Inggeris) Statistik Mauritius (Inggeris) Lembaga Pelaburan Geografi Atlas Wikimedia Mauritius Templat:Osmrelation-inline (Inggeris) Pandangan WikiSatelit Mauritius di WikiMapia (Inggeris) Perkhidmatan Meteorologi Mauritius Pelancongan (Inggeris) tourism-mauritius